‎ในปี 1991
‎มีคู่รักขี่ม้าเข้าไปในทุ่งสังหาร
‎แล้วพวกเขาก็ได้กลิ่นบางอย่าง
‎พวกเขาโทรแจ้งตำรวจ
‎แล้วก็พบศพที่กำลังเน่าเปื่อยอีกศพ
‎อยู่ใต้ต้นไม้ในทุ่งสังหาร
‎ศพที่สี่ถูกพบในพื้นที่เดียวกัน
‎ในตอนนี้ยังไม่สามารถระบุตัวตนได้
‎เรารู้ว่าเธอเป็นหญิงผิวขาว ‎สูงประมาณ 157 ซม.
‎(หญิงนิรนามรายที่สอง ‎ร่างถูกค้นพบในวันที่ 8 กันยายน 1991)
‎ตำรวจเชื่อว่าเหยื่อรายล่าสุดซึ่งเป็นหญิงนิรนามนี้
‎มีอายุราว 30 ถึง 50 ปี
‎ตอนนี้มีหญิงสาวสามคนถูกพบศพในทุ่งสังหาร
‎(เชื่อมโยงกับการเสียชีวิตของหญิงสาวสามคน)
‎และเหตุการเสียชีวิตที่น่าสงสัยของเอลเลน บีสัน
‎(ข้อหา ทำลายศพ)
‎แล้วมันก็เหมือนเดจาวูเลย มันเกิดขึ้นอีกแล้ว
‎มันน่าตกใจที่พบศพอีกศพ
‎เป็นหนึ่งในสี่ศพที่พบในทุ่งลีกซิตี้
‎ช่วงระหว่างปี 1983 ถึง 1991
‎มีฆาตกรบางคน ‎กำลังสร้างทัวร์สุสานส่วนตัวอยู่
‎นี่มันอะไรกัน
‎มันส่งผลกระทบร้ายแรงต่อชุมชน
‎โดยเฉพาะกับหญิงสาว
‎มันทำให้คุณกลัว
‎ฉันจำได้ว่ามีคืนนึงที่ฉันดูข่าวแล้วก็ร้องไห้ออกมา
‎เพราะฉันไม่อยากจะโตเป็นสาว
‎ฉันไม่อยากโตไปกว่านั้นแล้ว เพราะฉันกลัว
‎มีศพโผล่มาเรื่อยๆ
‎มีหญิงสาวหายตัวไปเรื่อยๆ
‎(ทิม มิลเลอร์)
‎และเราต้องลงมือทำอะไรสักอย่าง
‎คนคนนี้ยังคงเดินเตร่ลักพาตัวสาวๆ ไป
‎ทำไมล่ะ
‎ความกลัวนั้นชัดเจนมาก
‎มันดูเหมือนผลงาน ‎ของฆาตกรต่อเนื่องที่ฉลาด แต่เสื่อมทราม
‎(ซีรีส์สารคดีจาก NETFLIX)
‎คดีทุ่งสังหารบนถนนคาลเดอร์เป็นเรื่องอื้อฉาว
‎สำหรับลีกซิตี้ที่มีคดีฆาตกรรมซึ่งไขไม่ได้แบบนี้
‎แต่ทิม มิลเลอร์พอจะมีคนในใจ ‎ที่เขาคิดว่าน่าจะเป็นคนร้าย
‎ที่อยู่เบื้องหลังการตายของลูกสาวเขา ‎และเหยื่ออีกสามราย
‎ไคลด์ เฮดริกทำงานให้ผู้รับเหมาที่คาลเดอร์
‎คือไคลด์เที่ยวในลีกซิตี้บ่อยมาก
‎ทั้งที่เท็กซัสมูสและบาร์อื่นๆ
‎ในตอนนั้นได้มีการมองว่าไคลด์เป็นผู้ต้องสงสัย
‎ในคดีฆาตกรรมถนนคาลเดอร์ไหมคะ
‎ผมตอบไม่ได้ เพราะคดีมันยังสืบสวนไม่เสร็จสิ้น
‎ผมพูดอะไรไม่ได้มากครับ
‎ผมบอกได้รวมๆ ว่า
‎ตำรวจไม่ได้รีบตัดตัวผู้ต้องสงสัยทิ้ง
‎ในฐานะสายสืบ ‎เราจะเชื่อในคำพูดของใครคนนึง
‎แล้วพุ่งเป้าไปที่คนใดคนหนึ่งเลยไม่ได้
‎เราต้องสืบสวนอย่างเป็นระบบ ‎และติดตามหลักฐานต่อไป
‎(ถนนเออร์วิน ถนนคาลเดอร์)
‎(ทุ่งถนนคาลเดอร์)
‎สองศพแรกถูกพบห่างกันสองปี
‎ห่างจากกันในระยะ 50 หลา
‎ราวห้าปีต่อมา
‎พบศพที่สี่ในที่ดินผืนเดิม
‎แต่ห่างออกไปร้อยหลา
‎เธอเกี่ยวข้องกับอีกสามรายไหม ‎หรือเธอเป็นเหยื่อของฆาตกรคนอื่น
‎ใครบางคนที่อ่านเรื่องทุ่งสังหารเท็กซัส
‎แล้วตัดสินใจเอาเหยื่อตัวเองมารวมกองด้วย
‎ศพหญิงสาวถูกพบในตอนที่เน่าเปื่อยไปมากแล้ว
‎พวกเขาใช้ประวัติการทำฟัน ‎ระบุตัวตนของลอร่า มิลเลอร์
‎และไฮดี้ ฟาย
‎แต่หญิงนิรนามรายที่หนึ่งและสองนี้ ‎ไม่ตรงกับทะเบียนคนหายในพื้นที่เลย
‎ลีกซิตี้มีทรัพยากรน้อยมา มีแค่กรมตำรวจเล็กๆ
‎พวกเขาดูจะระบุตัวตนเธอไม่ได้ ‎และความจริงแล้วในปี 1991 นั้น
‎มันมีหลักฐานดีเอ็นเอที่น่าจะนำมาตรวจสอบได้
‎แต่ทางตำรวจลีกซิตี้ก็เก็บหลักฐานไม่ดี
‎พวกเขาไม่มีอะไรให้นำมาตรวจสอบ
‎ในตอนนี้กุญแจสำคัญในการไขคดีทุ่งสังหาร
‎อาจขึ้นอยู่กับศีรษะที่บูรณะใหม่ทั้งสองนี้
‎กรมตำรวจของลีกซิตี้ ‎พยายามใช้เทคนิคหลายอย่าง
‎เพื่อระบุตัวตนของหญิงนิรนามทั้งสองคน
‎วิธีหนึ่งคือการสร้างกะโหลกขึ้นใหม่
‎พยายามนำดินปั้นรูปกะโหลก ‎เพื่อดูว่าพวกเธอดูเป็นอย่างไรตอนยังมีชีวิต
‎หวังว่าจะช่วยเป็นเบาะแสให้ได้
‎หากคุณมีข้อมูลใดๆ
‎หากหญิงนิรนามทั้งสองคนนี้ดูคุ้นตา ‎กรุณาติดต่อกรมตำรวจลีกซิตี้ด้วยครับ
‎ผู้คนมากมายโกรธเคือง ‎ที่ไม่สามารถระบุตัวตนให้ทั้งสองคนได้
‎แล้วอย่างนั้นจะสามารถระบุตัวฆาตกรได้อย่างไร
‎ความสนใจนี้ส่งผลให้เกิดแรงกดดัน
‎ไปยังกรมตำรวจลีกซิตี้ ‎ให้ดำเนินการสืบคดีนี้มากขึ้น
‎คืนนี้ตำรวจสายสืบจะติดตาม
‎มองหาความคล้ายคลึงในคดีเหล่านี้ให้มากขึ้น ‎เมื่อทางเอฟบีไอรับคดีนี้ไปทำต่อ
‎เมื่อมันเป็นคดีฆาตกรรมต่อเนื่อง ‎ทำให้ทางเอฟบีไอมีอำนาจสอบสวน
‎ผมไปสัมภาษณ์หัวหน้าเอฟบีไอประจำฮิวสตัน
‎ถ้าคุณเป็นนักข่าว ‎คุณจะไม่ได้เข้าไปในสำนักงานเอฟบีไอ
‎แล้วทำไมผมถึงได้รับเชิญ ‎ให้ไปคุยกับผู้อำนวยการเอฟบีไอล่ะ
‎เพราะคนพวกนี้ไม่รู้ว่าควรทำยังไงดี
‎พวกเขาเจอทางตัน
‎พวกเขาแค่หวังจะได้ประชาสัมพันธ์ออกไป
‎เผื่อว่าจะมีคนมาแจ้งเบาะแสว่า
‎"ฉันรู้ว่าเป็นฝีมือใคร"
‎การวิเคราะห์ข้อมูลเป็นเทคนิค ‎ที่เจ้าหน้าที่พิเศษจะชำแหละที่เกิดเหตุออก
‎พวกเขาใช้ข้อมูลมาชี้ลักษณะของฆาตกร
‎เอฟบีไอรวบรวมข้อมูลของฆาตกรทุ่งสังหาร
‎(ผู้กระทำผิดทางเพศต่อเนื่อง)
‎และมันตรงกับผู้ชายคนนึง ‎ที่อยู่ที่ถนนคาลเดอร์หลายข้อ
‎ข้อมูลที่ทางเอฟบีรวบรวมมาได้ชี้ว่า
‎ฆาตกรน่าจะอาศัยอยู่ใกล้กับทุ่งสังหาร
‎เขาน่าจะตัดเก็บข่าวหนังสือพิมพ์ที่เกี่ยวกับคดี
‎มีความคิดว่าตนเองเหนือกว่าคนอื่น
‎และมีความสัมพันธ์ที่มีปัญหากับผู้หญิง
‎กรมตำรวจลีกซิตี้บอกว่า
‎"เรามีชายคนนึง ‎ที่เป็นเจ้าของที่ดินส่วนนึงในทุ่งสังหาร"
‎"เป็นคนฉลาด มีความสัมพันธ์ที่ล้มเหลว ‎และทำร้ายสัตว์"
‎เจ้าหน้าที่เอฟบีไอจึงบอกว่า ‎"อาจจะเป็นคนนี้ก็ได้"
‎กรมตำรวจลีกซิตี้โทรหาผม
‎บอกว่า "นี่ เรารู้ว่าคุณพุ่งเป้าไปยัง ‎ชายที่ชื่อไคลด์ เฮดริกอยู่นะ"
‎"แต่ตอนนี้เราเริ่มสืบสวน ‎ชายอีกคนนึงชื่อโรเบิร์ต เอเบล"
‎โรเบิร์ต เอเบลเป็นอดีต ‎นักวิทยาศาสตร์ที่เก่งกาจของนาซา
‎เขามีส่วนร่วมสร้างจรวดแซเทิร์นรุ่นใหม่
‎ซึ่งส่งนักบินอวกาศไปดวงจันทร์
‎ตอนที่พบศพหญิงนิรนามรายที่สองในปี 1991
‎โรเบิร์ต เอเบลเป็นเจ้าของดิน ‎ซึ่งอยู่ในทุ่งสังหาร
‎เขาทำส่วนหนึ่งเป็นคอกม้าขี่
‎โรเบิร์ตเริ่มดูน่าสงสัย ‎เพราะเขาให้ความร่วมมือมาก
‎เขาเสนอตัวช่วยตำรวจ ‎จัดหาอุปกรณ์ ถางพุ่มไม้
‎ทำทุกอย่างที่ทำได้
‎เขาแทรกตัวเข้ามาในการสืบสวน
‎ซึ่งบางครั้งฆาตกรก็ชอบทำแบบนั้น
‎และในประวัติของโรเบิร์ต เอเบล
‎ก็มีบางอย่างที่ทำให้เขาน่าสงสัย
‎เขามีภรรยาเก่าสามคน
‎อดีตภรรยาคนนึงบอกว่าเขาพูดว่าจะฆ่าเธอ
‎ถ้าเธอไม่ยอมมีเซ็กซ์ในแบบที่เขาต้องการ
‎ภรรยาเก่าเขาบอกว่าเขาเคยทุบตีม้า
‎และเมื่อมีม้าตายลงไป
‎เขาก็จะทิ้งศพไว้ให้เน่าในทุ่ง
‎เหมือนศพของหญิงสาวที่ถูกทิ้งไว้ในทุ่งสังหาร
‎มาเร็ว
‎ทิมพุ่งเป้าไปที่ไคลด์ เฮดริก
‎เพราะเรื่องคดีเอลเลน บีสัน
‎และเขาก็เอาไปบอกกับทางตำรวจ
‎ไคลด์ปฏิเสธมาตลอด ‎ว่าเขาก่อเหตุฆาตกรรมถนนคาลเดอร์
‎ไม่มีแรงผลักดันให้สืบสวนเขาในคดีอื่นๆ
‎เพราะข้อมูลประวัติของเอฟบีไอ ‎ตอนที่พบศพหญิงนิรนามรายที่สอง
‎ไคลด์ เฮดริกถูกจัดไว้ว่ามีความเป็นไปได้ต่ำ
‎ในตอนนั้นทุกคนคิดว่าเอเบลดูน่าสงสัยมากกว่า
‎แล้วจู่ๆ คนที่ผมพุ่งเป้าสงสัย
‎ก็กลายเป็นว่า "พระเจ้า หรือเราจะคิดผิดนะ"
‎จากประวัติเอฟบีไอ ‎และคำให้การจากอดีตภรรยาสองคน
‎ตำรวจบอกว่าฆาตกร ‎คือโรเบิร์ต วิลเลียม เอเบล
‎กรมตำรวจลีกซิตี้เขียนแถลงการณ์ออกมา
‎ระบุว่าโรเบิร์ต เอเบล ‎นักวิทยาศาสตร์ของนาซา
‎อาจเป็นฆาตกรต่อเนื่องทางเพศ
‎ซึ่งลงมือก่อเหตุฆาตกรรมหญิงสาวทั้งสี่รายนี้
‎ในทุ่งสังหารถัดจากธุรกิจเส้นทางขี่ม้าของเขา
‎และสิ่งที่เกิดขึ้นคือ
‎เพราะในตอนนี้สื่อให้ความสนใจกับคดีนี้อย่างมาก
‎ทางกรมตำรวจตลอดเส้นถนนไอ-45
‎พากันสงสัยว่าเอเบลจะใช่คนร้าย
‎ในคดีฆาตกรรมที่ยังไขไม่ได้ทั้งหลายไหม
‎คุณคือคนร้ายที่ฆาตกรรมสี่ศพ ‎ที่ถูกพบในที่ดินผืนนี้หรือไม่ครับ
‎ไม่แน่นอนครับ
‎ทีมเจ้าหน้าที่ลงไปตรวจค้นที่ดินเขา
‎พยายามหารางวัลสะสม ปอยผม
‎อะไรที่จะโยงตัวเอเบลกับคดีได้
‎และพวกเขาเจออะไรแปลกๆ
‎ข่าวเก่าๆ เกี่ยวกับการฆาตกรรมที่ถนนคาลเดอร์
‎พวกเขาเจอฟันมนุษย์
‎ที่ครอบฟันทอง
‎แล้วก็พบปืนคาลิเบอร์ .22
‎และหญิงนิรนามรายที่สองก็ถูกยิงด้วยปืน .22
‎แต่ตอนที่ทำการชันสูตรศพ
‎เจ้าหน้าที่ชันสูตรศพของกัลเวสตันเคาน์ตี ‎ดร.คอร์นโดเฟอร์ได้ต้มกระสุน
‎ไปพร้อมกับกระดูก
‎มันจึงเป็นการทำลายหลักฐาน
‎จนเจ้าหน้าที่นำมาเทียบกับปืนไม่ได้
‎ฉันว่ามันไม่ได้มีหลักฐานชี้ชัดว่า ‎โรเบิร์ตไม่ใช่คนร้าย
‎ฉันว่าพวกเขาแค่หาหลักฐาน ‎มัดตัวว่าเขาทำจริงไม่ได้
‎ตำรวจทำอะไรไม่ได้
‎ผมอยากเจอนักวิทยาศาสตร์นาซาคนนี้ ‎ที่ถูกกล่าวหาในเอกสารทางการ
‎ว่าเป็นฆาตกรต่อเนื่อง
‎ผมเลยโทรไปและคิดว่าเขาจะวางหูใส่
‎แต่เขาบอกว่า "มาได้เลย"
‎ในพื้นที่บริเวณนี้
‎คือจุดที่พบศพลอร่า มิลเลอร์
‎เราออกไปที่ทุ่งสังหาร ‎และเดินจากหลุมศพนึงไปยังอีกหลุมศพนึง
‎สาวที่ชื่อไฮดี้ ฟายถูกค้นพบตรงนี้
‎เขามีสมุดบันทึกที่มีข่าวตัดแปะ
‎และภาพสี่ภาพที่เขาถ่ายบริเวณที่พบศพ
‎ผมบอกว่า "หลายคนจะมองว่า ‎คุณเอารางวัลสะสมมาโชว์ผมนะ"
‎และเขาบอกว่า "เปล่าเลย ผมเอาข้อมูล ‎ที่ผมช่วยค้นคว้ามาให้ดูต่างหาก"
‎แล้วจู่ๆ คนพวกนี้ก็มาบอกว่า ‎ผมตรงกับข้อมูลอาชญากร
‎อาชญากรคนนี้
‎ฆาตกรต่อเนื่องที่ฆ่าหญิงสาวทั้งสี่คนนี้
‎แล้วเขาก็ดู…
‎หลอนกับมันเหมือนผม
‎ผมคิดว่า
‎"นี่เขาเล่นละครหลอกผมเหรอ"
‎หรือว่าเขาแค่เป็นนักวิทยาศาสตร์จริงๆ
‎ตามหาหลักฐานเพื่อพิสูจน์ว่ามันเกิดอะไรขึ้น
‎เกิดอะไรในที่ดินของเขา
‎สุดท้ายแล้วตำรวจก็ไม่มีหลักฐาน ‎ว่าทั้งหมดนี้เป็นฝีมือของเอเบล
‎เขาเป็นผู้ต้องสงสัย
‎เขาอาจไม่เกี่ยวข้องกับการตายของผู้หญิงพวกนี้
‎หรืออาจจะเกี่ยวข้องก็ได้
‎เรายังสงสัยเขาอยู่
‎เขายังอยู่ในกลุ่มผู้ต้องสงสัยครับ
‎ในลีกซิตี้ เขายังคงเป็นผู้ต้องสงสัยต่อไป
‎แต่เกิดอะไรขึ้นบ้าง ไม่มีเลย
‎ฝันร้ายก็คือพ่อแม่ของเหยื่อยังเศร้าเสียใจ
‎บอกไม่ถูกเลยว่าผมค้นในบริเวณที่ดินเขา
‎เพื่อหวังว่าจะเจอเสื้อผ้า ‎หรือสร้อยของลอร่าตั้งกี่หน
‎ผมจะไปที่นั่นช่วงพักเที่ยง ออกไปตอนกลางคืน
‎ออกไปตอนกลางดึกกลางดื่น ‎ตะโกนจนสุดเสียง
‎"ฉันอยู่นี่ ออกมาฆ่าฉันสิวะไอ้ปอดแหก"
‎ผมยิงลงพื้นไปหกนัด
‎หวังว่าจะมีใครสักคนแจ้งตำรวจ
‎ไม่มีใครมาเลย
‎ผมจำได้ว่าออกไปที่นั่นบ่อยมาก
‎และเดินไปที่หลุมศพเธอแล้วบอกว่า ‎"ลอร่า อย่าเกลียดพ่อเลยนะ"
‎"พ่อมาที่นี่ไม่ได้อีกแล้ว"
‎"พ่อต้องบอกลาแล้ว ‎ต้องกลับไปใช้ชีวิตแบบเดิม"
‎พูดตามตรงนะ ผมเดินออกมาและ…
‎เหมือนได้ยินเสียงเบาๆ บอกว่า ‎"พ่อ อย่าถอดใจนะ ได้โปรดอย่าถอดใจ"
‎นั่นคือจุดเริ่มต้นของ
‎"บางทีฉันอาจจะทำอะไรเพื่อครอบครัว
‎ของเหยื่อที่สูญเสียคนที่รักไปได้"
‎ตอนที่ฉันไปที่เอควัวเสิร์ช เขาก็พูดคุยกับฉันทั้งวัน
‎พูดเรื่องการตายของลอร่า ‎และผลกระทบต่อตัวเขาและครอบครัว
‎และก็เหตุผลที่เขาก่อตั้งเอควัวเสิร์ช
‎เขาพยายามทำสิ่งนี้เพื่อช่วยเหลือคนอื่นๆ
‎ทำไมคุณไม่เลิกทำเรื่องนี้ไปซะพวก
‎เลิกทำเรื่องนี้ไปซะ
‎ทุกคนรู้จักผมในนามทิม คุณเอควัวเสิร์ช
‎และผมสูญเสียตัวตนไป ‎ผมไม่รู้แล้วว่าทิม มิลเลอร์คือใคร
‎ผมไม่ล้มเลิก
‎มันบ่อนทำลายผม แต่ผมก็ไม่เลิก
‎ผมพยายามบอกลาแล้ว
‎แต่ทำไม่ลง
‎ผมสัญญากับพระเจ้าและลอร่าไว้ ‎ว่าผมจะไม่ทิ้งครอบครัวไหนให้โดดเดี่ยว
‎แค่ไม่รู้ว่ามันจะมีมากมายขนาดนี้
‎(ปี 1991)
‎(ปี 1997)
‎(ทุ่งถนนคาลเดอร์)
‎(ลีกซิตี้)
‎(เฟรนด์สวู้ด)
‎ลูกสาวผมออกไปวิ่งเมื่อเช้านี้
‎แล้วเธอก็หายไปนานกว่าที่คาดไว้
‎เธอออกไปตอนเก้าโมง ‎และตอนนี้ก็ 10.04 น. เหรอคะ
‎ครับ เธอไม่มีทางวิ่งนานขนาดนี้แน่
‎เดือนเมษายน 1997 ‎ลอร่า สมิทเธอร์ นักบัลเลต์อายุ 12 ปี
‎ออกจากบ้านที่เฟรนด์สวู้ดไปวิ่ง
‎และหายตัวไปอย่างไร้ร่องรอย
‎(ลอร่า สมิทเธอร์ อายุ 12 ปี)
‎(หายตัวไปวันที่ 3 เมษายน 1997 ‎เฟรนด์สวู้ด เท็กซัส)
‎เธอควรจะกลับมาใน 20 นาที ‎เพราะเรากำลังทำแพนเค้กกันอยู่
‎เธอต้องกลับมากินข้าวเช้าที่บ้าน ‎แค่อยากไปออกกำลังกายก่อนกินข้าวเช้า
‎ในตอนนั้นเราไร้เดียงสากันมากๆ
‎ฉันเริ่มโทรหาคนอื่นๆ บอกว่า
‎"ลอร่าหายไป เราหาเธอไม่เจอ ‎ช่วยเราตามหาตัวเธอหน่อย"
‎ทุกอย่างมันกลับตาลปัตรไปหมด
‎ไม่มีอะไรสมเหตุสมผลเลย
‎เราไม่รู้ว่าเธออยู่ไหน หาเธอไม่เจอ
‎วันนี้เริ่มต้นวันด้วยภาพอันปวดใจ
‎เกย์ สมิทเธอร์ตากฝนเปียกปอน
‎คอยแจกใบปลิวและหวังว่า ‎จะมีคนหยุดฟังและให้ความช่วยเหลือได้
‎หลายวันหลังจากที่ลอร่าหายตัวไป
‎ช่วงนั้นมันเบลอไปหมด
‎เป็นช่วงที่ฉันหวาดกลัวสุดใจ
‎เป็นเรื่องที่ไม่มีใครอยากยอมรับว่าเกิดขึ้นจริงๆ
‎ฉันคลั่งไปเลยค่ะ
‎เดินเตร่ ตามหา และกรีดร้องชื่อลอร่า
‎ลอร่า!
‎เราหาเธอไม่เจอ
‎เธอกำลังจะอายุครบ 13
‎ชาวบ้านบอกว่าเรื่องแบบนี้ ‎ไม่ค่อยเกิดในชุมชนเล็กๆ ของพวกเขา
‎นี่คือเมืองที่ติดหนึ่งในสิบสถานที่ที่ปลอดภัยที่สุด
‎ผู้คนไม่ล็อกประตูบ้าน
‎เฟรนด์สวู้ดเป็นหนึ่งในเมืองเล็กๆ ‎ตามเส้นถนนไอ-45
‎มันเป็น…
‎เมืองที่ขึ้นชื่อว่าปลอดภัยมาก
‎ก่อตั้งโดยสมาคมเควกเกอร์
‎ซึ่งเป็นกลุ่มคนที่เชื่อในสันติใช่ไหมล่ะคะ
‎ดังนั้นเมื่อเด็กอายุ 12 ปีหายตัวไปตอนออกไปวิ่ง
‎มันจึงเป็นเรื่องใหญ่เอาการ
‎หากนี่เป็นฝีมือคุณ
‎ผมพูดแทนทีมผมเลยว่า
‎พวกเราจะมุ่งมั่นอย่างเต็มที่
‎ที่จะหาตัวคุณและทำทุกวิถีทางในกรอบกฎหมาย
‎ปกติแล้วเวลามีคดีพวกนี้
‎เขาจะบอกว่า "ลูกคุณหนีออกจากบ้าน"
‎แต่นี่เป็นเรื่องแปลกที่ตำรวจเข้ามาลุยทันที
‎กรมตำรวจเฟรนด์สวู้ด ‎สำนักงานนายอำเภอแฮร์ริสเคาน์ตี
‎และตอนนี้เอฟบีไอก็มาร่วมวงด้วย
‎ตอนที่เธอหายตัวไป
‎หน่วยปฏิบัติการของเราหยุดงานยาเสพติด ‎และเริ่มตามหาเธอทันที
‎มันเป็นเหตุการณ์สำคัญในชุมชนของเรา
‎พยายามเรียงกันเป็นแถวนะครับ
‎ชุมชนเฟรนด์สวู้ดร่วมตัวกันร่วมค้นหา
‎เหล่าอาสาสมัครกำลังฝ่าดงพุ่มไม้และโคลน
‎คนที่เอาตัวเธอไป ‎อาจจะเอาตัวเด็กคนไหนไปอีกก็ได้
‎เราไม่อยากให้ครอบครัวคุณ ‎ต้องเจอเหมือนกันกับเรา
‎คนทั้งเมืองรวมใจกัน
‎มีคนตามหาเธอถึง 6,000 คน
‎ภายในไม่กี่วัน รวมคนได้ถึง 6,000 คน
‎รวมถึงนาวิกโยธินด้วย
‎มันคือความหวาดกลัว ‎เพราะคุณไม่รู้ว่าจะเจอกับอะไร แต่ว่า…
‎ครอบครัวนี้ช่างน่าสงสาร
‎พวกเขาต้องการคำตอบ
‎เราเอาหมาเรามาด้วย
‎จะให้มันวิ่งรอบๆ นี้ ‎ได้ลองตามหารอบๆ สระน้ำนี้น่ะ
‎เราเจอกลิ่นเหม็นๆ
‎และคิดว่ามีสัตว์ตายในน้ำหรืออะไรแบบนั้น
‎เจสันลูกผมบอกว่า "สัตว์ไม่ใส่ถุงเท้าหรอก"
‎หลักฐานในที่เกิดเหตุมีแหวนที่สลักตัวย่อชื่อเธอ
‎และพบว่าหญิงสาวใส่เหล็กจัดฟัน
‎ทางการจึงคิดว่าหญิงสาวที่เราพบ
‎คือลอร่า เคท สมิทเธอร์
‎เธอหายตัวไปเมื่อวันที่ 3 เมษายน 1997
‎และพบศพในวันที่ 20 เมษายน
‎เท่ากับ 17 วัน
‎แห่งนรก
‎เราไม่ได้ดูรูปนี้มาสักพักแล้วนะ
‎ดูหน้าเล็กจิ้มลิ้มนั่นสิ
‎น่ารักจริงๆ
‎ฉันชอบรูปนั้น
‎ฉันเชื่อว่าที่ฉันได้มาเป็นแม่ของลอร่า ‎คือพระประสงค์ของพระเจ้า
‎นั่นคือการแสดงเล็กๆ ครั้งแรกของเธอ
‎เธอเปลี่ยนชุดไปตั้งสี่ชุดแน่ะ
‎ผมจำได้
‎ตอนลอร่าอายุหนึ่งขวบ
‎แม่เธอเสียไปเพราะมะเร็งเต้านม
‎บ็อบพ่อของเธอก็เสียใจมาก
‎เป็นช่วงเวลาที่ยากลำบากในชีวิตเขา
‎แล้วย่าแกก็บอกว่า ‎"เราต้องช่วยหาพี่เลี้ยงเด็กให้เขานะ"
‎และเราก็ได้พบกัน
‎ฉันหลงรักลอร่าตั้งแต่แรกเห็น ‎และเราก็ผูกพันกัน
‎ฉันจำได้ว่านั่งอยู่บนพื้นกับเธอ ‎ในวันที่ฉันเจอเธอ
‎มันมีสายสัมพันธ์ระหว่างเรา
‎ฉันรักเธอในทันที
‎น่าจะเป็นหนูน้อยหมวกแดงนะ
‎สี่เดือนต่อมาเราก็แต่งงานกัน
‎สายฟ้าแล่บ
‎และพอฉันมองย้อนกลับไป ก็คิดว่ามันบ้ามากเลย
‎ฉันบ้าไปแล้ว
‎ฉันรับเธอเป็นลูกบุญธรรมในปีต่อมา
‎เธอเปล่งประกาย
‎ฉันรู้สึกเป็นเกียรติมาตลอด ‎ที่ได้เป็นแม่ของลอร่า
‎ฉันแค่หวังว่า…
‎มันจะไม่จบลงอย่างกะทันหันแบบนี้
‎ตอนที่เราเจอกับเรื่องแบบนี้
‎มันเหมือนโทษจำคุกตลอดชีวิต
‎การตายของลอร่า ‎คือโทษจำคุกตลอดชีวิตของเราด้วย
‎คดีฆาตกรรมลอร่า ‎เป็นเพียงหนึ่งใน 35 คดีที่ยังไขไม่ได้
‎ที่เกิดในบริเวณสามเคาน์ตีซึ่งเกี่ยวพัน ‎กับการหายตัวไปหรือการตายของหญิงสาว
‎การตามหาลอร่าทำให้คนสนใจ
‎บริเวณการหายตัวไป
‎มันก่อให้เกิดคำถามมากมาย
‎ว่ามันเกิดอะไรขึ้นและการรับมือกับเหตุการณ์นี้
‎นักข่าวที่ฮิวสตันโครนิเคิล ‎เขียนถึงคดีฆาตกรรมที่ยังไขไม่ได้เหล่านี้
‎สุดท้ายเธอก็ตีพิมพ์แผนที่ออกมาซึ่งได้ใส่
‎บรรดาคดีที่ยังไขไม่ได้ตามถนนเส้นนี้
‎ซึ่งมันทำให้คนสนใจกับปัญหาที่ใหญ่กว่า
‎อย่างการที่ผู้หญิงถูกมองว่าเป็นเหยื่อ
‎และหลายครั้งที่การตายของพวกเธอ ‎ไม่ได้รับการสนใจมากพอ
‎เราได้รู้ว่ายังมีคดีอื่นๆ
‎ที่ไม่ได้รับความช่วยเหลือใดๆ เลยด้วย
‎มันทำให้เรารู้สึกแย่มาก
‎ที่น้าเฮดี้ถูกวางภาพลักษณ์ให้เป็นแบบนั้น
‎นักโบกรถ เด็กหนีออกจากบ้าน ‎สาวเสิร์ฟค็อกเทล
‎ทั้งหมดนั้นมันชวนให้เกิดภาพลักษณ์แง่ลบ
‎พวกเขาทำเหมือนกับว่า
‎เธอไม่ได้สลักสำคัญมากพอ ‎ที่จะทุ่มเททรัพยากรในการค้นหา
‎ผมไม่เคยลืมสิ่งที่
‎กรมตำรวจลีกซิตี้พูดถึงสาวๆ เหล่านั้นได้เลย
‎ไฮดี้เป็นเด็กติดยา ลอร่าเป็นเด็กหนีออกจากบ้าน
‎และหญิงนิรนามสองคนก็แค่พวกร่อนเร่
‎แปลว่าฆ่าพวกเธอได้งั้นสิ
‎พวกเธอเป็นเด็กที่ถูกทอดทิ้งเหรอ ‎ผมบอก "ไม่ ลอร่าไม่ใช่เด็กที่ถูกทอดทิ้ง"
‎วัยรุ่นที่ไปยุ่งเกี่ยวกับเรื่องผิดกฎหมาย ‎หรือแค่ใช้ยาเสพติด
‎พวกเขาจริงจังกับการหายตัวไปของพวกเธอ ‎น้อยกว่าคนที่เด็กกว่า
‎คนที่เชื่อว่าน่าจะไม่ทำพฤติกรรมสุ่มเสี่ยงพวกนั้น
‎ทุกวันนี้ก็ยังเป็นยังงั้น
‎มันสื่อได้ว่าเหยื่อได้ทำบางอย่าง ‎ที่ทำให้พวกเธอถูกฆ่า
‎พวกเธอเป็นคนที่ไม่ว่าด้วยเหตุผลกลใดสักอย่าง
‎มีความสำคัญกับสังคมเราน้อยกว่า
‎ลอร่า สมิทเธอร์ดูอ่อนแอมาก
‎เธอเป็นเด็กดีจากครอบครัวที่ดี ‎ซึ่งอาศัยในย่านที่ดี
‎ปฏิกิริยาจึงรุนแรงมากกว่า
‎มันมีความรู้สึกสิ้นหวัง
‎ว่าถ้าคุณไม่สามารถช่วยลอร่า สมิทเธอร์ได้ ‎คุณจะไปช่วยใครได้
‎พวกคนที่มันมาทำร้ายลูกเรา ‎มาทำร้ายลูกสาวเรา
‎ไม่มีใครหยุดยั้งพวกมันได้
‎วันนี้มีการลดธงลงครึ่งเสาทั่วทั้งเมืองเฟรนด์สวู้ด
‎เพื่อไว้อาลัยให้กับการจากไปของเด็กวัย 12 ปี
‎นี่เป็นการสืบสวนคดีฆาตกรรมแล้วครับ
‎ตอนที่มีการทำข่าวเรื่องลอร่า สมิทเธอร์
‎ทุกคนก็เริ่มพูดถึงทุ่งสังหารอีกครั้ง
‎แล้วทุกคนก็พูดถึงถนนไอ-45
‎ทุกคนพากันถามว่า ‎ทำไมถึงมีหญิงสาวตายกันมากมาย
‎และทำไมตำรวจถึงจับฆาตกรไม่ได้สักคน
‎มีใครบางคนลักพาตัวและฆ่าเด็กตัวเล็กๆ
‎และมันต้องหยุดได้แล้ว
‎มันกระทบกับลูกสาวฉัน ‎มันกระทบทั้งเมืองของเรา
‎จะไม่กระทบได้ยังไงกันคะ
‎มันผ่านมาหกปี
‎ตั้งแต่ครั้งสุดท้ายที่มีการพบศพในถนนคาลเดอร์
‎และผู้คนก็เกิดกลัวขึ้นมาว่า ‎"ตายแล้ว ฆาตกรกลับมาแล้ว"
‎มีหญิงสาวถูกลักพาตัวอีกแล้ว
‎ไม่มีการจับตัวผู้กระทำผิด
‎ดังนั้นจึงมีความกลัว ‎และความวิตกกังวลมากมาย
‎ถ้าลูกคุณหายตัวไป
‎คุณมีตัวอย่างดีเอ็นเอ ‎และลายนิ้วมือพวกแกหรือยังคะ
‎เฟรนด์สวู้ดตื่นตระหนกกันทั้งเมือง
‎ถึงขั้นที่ทางโรงเรียนพากันแจกจ่ายชุดตรวจ
‎ที่ผู้ปกครองสามารถเก็บลายนิ้วมือและเส้นผมลูก
‎เผื่อว่าพวกแกหายตัวไปเมื่อไหร่
‎ก็จะมีลายนิ้วมือและหลักฐานเส้นผมให้ใช้
‎ในการระบุตัวตนศพได้
‎ใครคือฆาตกร ‎ที่ฆ่าลอร่า สมิทเธอร์วัย 12 ปีและทำไปทำไม
‎เป็นคำถามที่หลอกหลอน ‎หัวหน้าตำรวจจาเร็ด สเตาท์
‎ชุมชนต้องเพิ่มระดับการตระหนักรู้
‎ตำรวจและนักดับเพลิงร่วมมือกันระบายน้ำในบ่อ
‎พวกเขากำลังมองหาทุกอย่าง ‎ที่จะทำให้พวกเขาเข้าใกล้ตัวผู้ต้องสงสัยมากขึ้น
‎ตำรวจตรวจสอบรายชื่อผู้กระทำผิดทางเพศ
‎ในกัลเวสตันและแฮร์ริสเคาน์ตี ‎รวมทั้งพื้นที่ใกล้เคียง
‎และได้มากว่าสองสามพันรายชื่อ
‎ฉันไม่รู้จักคำนั้นด้วยซ้ำ ผู้กระทำผิดทางเพศ
‎เหมือนฉันไม่รับรู้ความจริงข้อนั้น
‎แต่สุดท้ายฉันก็ได้เจอกับตัว
‎มีผู้กระทำผิดทางเพศ ‎อยู่ในละแวกเดียวกับเราจำนวนมาก
‎แล้วการเป็นผู้หญิง
‎พ่อแม่คุณจะสอน ‎เรื่องความปลอดภัยและบอกให้ระวังตัว
‎ออกไปไหนมาไหนกับเพื่อนๆ
‎ขับรถเมื่ออายุถึงทำใบขับขี่ได้
‎ฉันจำได้ตอนที่แม่ฉันแต่งงานกับไคลด์
‎พ่อถามฉันว่าไคลด์เคยทำร้ายฉันหรือพี่ชายไหม
‎และตอนนั้นฉันไม่เข้าใจเลย
‎หลังนี้ไง
‎ตอนแม่ฉันอยู่ที่อพาร์ตเมนต์ในดิกคินสัน
‎เราจะไปเยี่ยมเขาที่นั่น
‎นั่นไงสระว่ายน้ำ
‎ไคลด์พาฉันกับพี่ไปว่ายน้ำ
‎พี่ฉันว่ายอยู่อีกฝั่ง ส่วนฉันว่ายอยู่ใกล้ๆ ไคลด์
‎เขาบอกว่า "นี่ ดำน้ำลงไปสิ มีอะไรจะให้ดู"
‎ฉันก็ "โอเค"
‎แล้วก็ดำน้ำลงไป
‎แล้วเขาก็ดึงกางเกงลงและโชว์ของ…
‎(แล้วพอฉันดำลงไป เขาก็เผยของสงวน)
‎ใต้น้ำ
‎แล้วฉันก็วิ่งกลับไปที่อพาร์ตเมนต์
‎พี่ชายฉันวิ่งตามมา ‎ฉันวิ่งเข้าไปในอพาร์ตเมนต์
‎ฉันบอกแม่
‎พวกเขาทะเลาะกัน
‎ไคลด์ปฏิเสธ
‎แม่ฉันเชื่อสิ่งที่เขาพูดทุกอย่าง
‎และมันก็เจ็บปวด เพราะที่เราพูดไปมันไม่สำคัญ
‎พอแล้ว
‎ไม่เอาที่นี่แล้ว
‎ถ้าเราดูลักษณะของคนที่เป็นผู้ต้องสงสัย
‎ในคดีที่เกิดตามแนวถนนไอ-45 ‎เราก็เจอความคล้ายคลึงกัน
‎เราเห็นว่าผู้ชายที่มีอำนาจเหนือกว่า ‎คนที่ใช้ความรุนแรงที่ไม่อยู่เป็นหลักแหล่ง
‎คนอย่างไคลด์ เฮดริก
‎เฮดริกตรงกับข้อมูลของคนที่เราพูดถึง
‎คนที่เข้ามาในฮิวสตันช่วงยุค 70 และ 80
‎ในยุคการก่อสร้างเฟื่องฟู
‎เขาเคยติดคุกในฟลอริดามาก่อน
‎เขาถูกอดีตภรรยาและแฟนเก่าหลายคนกล่าวหา
‎ว่าทำร้ายร่างกายและใช้ความรุนแรง
‎(บ้านสำเร็จรูป)
‎นั่นไงคะ
‎มันอยู่นั่นแหละ
‎ที่นี่เปลี่ยนไปเยอะเลย เมื่อก่อนมันไม่มีอันนั้น
‎มีรถบ้านอยู่ตรงนั้น
‎ฉันไม่อยากพูดชื่อเขา
‎คุณไม่รู้หรอกว่ามันเป็นยังไง
‎(ปี 1988)
‎พอจบมัธยมปลายฉันก็ย้ายออกมา
‎และแม่ก็บอกว่าเธอเลิกกับเขาแล้ว
‎แม่มาหาฉันที่บ้านและบอกว่า
‎เธออยากให้ดูว่าเขาทำอะไรไว้บ้าง
‎ลุงฉันกับแม่ขอให้ฉันกลับไป
‎ที่รถบ้านในกัลเวสตัน
‎มันถูกพังเละไม่มีชิ้นดี
‎แต่นั่นไม่ใช่สิ่งที่พวกเขาอยากให้ฉันดู
‎แม่ฉันชี้จุดตรงผนังให้ดู
‎แม่บอกว่ามันมีรูตรงผนัง
‎ที่ไคลด์จะมองทะลุมา
‎ในห้องฉัน
‎ตลอดเวลาที่ฉันรู้สึกว่ามีคนแอบมอง
‎ฉันไม่ได้เป็นบ้า
‎ลุงพาฉันกับแม่
‎ไปแจ้งตำรวจที่กัลเวสตัน
‎พร้อมกับรูปที่เขาอัดมา
‎มีเจ้าหน้าที่คนนึง
‎รับแจ้งความแล้วก็ให้ฉันกลับบ้านไป
‎ฉันทำหน้าที่ฉันแล้ว
‎ตำรวจควรจะไปจับเขาซะ
‎ฉันน่าจะให้การ…
‎ถึงเรื่องทุกอย่างที่เขาเคยทำ
‎และไม่มีใครทำอะไรเลย
‎สำหรับฉันแล้ว ‎เวลามีผู้ชายทำร้ายเด็กอย่างร้ายแรง
‎พวกเขาไม่ควรมีโอกาสได้ไปทำร้ายเด็กคนอื่นอีก
‎แต่คนที่ลักพาตัวและฆ่าลอร่ายังลอยนวล
‎มันเป็นจุดเริ่มต้นของปีที่แย่มาก
‎(วันที่ 15 กรกฎาคม 1997)
‎(สามเดือนหลังจากการค้นพบ ‎ศพของลอร่า สมิทเธอร์)
‎มันเป็นวันธรรมดาๆ
‎เคลลี่ลูกสาวฉันไปส่งอเล็กซิส
‎ฉันจำได้ว่าพูดว่า
‎"แม่รักลูกนะ ขอให้โชคดีจ้ะ ‎แล้วคุยกันตอนบ่ายนะ"
‎และนั่นคือสิ่งสุดท้ายที่ฉันพูดกับเธอ
‎เคลลี่ ค็อกซ์เป็นแม่ เป็นลูกสาว ‎และเธอหายตัวไปอย่างเป็นปริศนา
‎ในเดือนกรกฎาคมปี 1997
‎โดยที่ไม่มีใครในฮิวสตันรู้
‎มีผู้หญิงชื่อเคลลี่ แอน ค็อกซ์ ‎หายตัวไปในเดนตัน เท็กซัส
‎เธอกำลังไปทัวร์เรือนจำกลาง
‎กับเพื่อนร่วมชั้นเรียน ‎กระบวนการยุติธรรมทางอาญา
‎พอเธอไปที่รถ
‎เธอก็หากุญแจรถไม่เจอ ขึ้นรถไม่ได้
‎เคลลี่ใช้ตู้โทรศัพท์โทรหาแฟนหนุ่ม ‎ให้เขาเอากุญแจสำรองมาให้
‎นี่เป็นที่สุดท้ายที่มีคนพบเห็นเคลลี่
‎เหมือนว่าเมื่อกี้เธอยังอยู่ตรงนี้ ‎แล้วพริบตาเดียวก็หายตัวไป
‎(เคลลี่ ค็อกซ์ อายุ 20 ปี)
‎(หายตัวไปวันที่ 15 กรกฎาคม 1997 ‎เดนตัน เท็กซัส)
‎สายสืบค้นรถเธอ
‎แต่ดูจะไม่พบเบาะแสใดๆ
‎ตำรวจบอกว่าเธอยังไม่ได้ติดต่อครอบครัว
‎พวกเขายังไม่มั่นใจ ‎ว่าเป็นเหตุอาชญากรรมหรือไม่
‎ผมคิดว่ามันยังเร็วเกินไป ‎ที่จะคาดเดาว่ามีผู้ต้องสงสัยหรือไม่
‎จากนั้นเกือบหนึ่งเดือนหลังจากที่เคลลี่หายตัวไป
‎เจสสิก้า เคนก็หายตัวไป
‎วัยรุ่นจากทิกิไอแลนด์ถูกพบเห็นครั้งสุดท้าย ‎ตอนออกจากร้านอาหารเว็บสเตอร์
‎รถกระบะของเธอถูกจอดทิ้งไว้บนทางด่วนกัลฟ์
‎กระเป๋าเธอยังอยู่ในรถ
‎เธอไม่มีทางไปไหนโดยไม่โทรบอกแน่ค่ะ
‎อย่างน้อยก็ต้องโทรหาเราสักคน
‎เราถึงได้รู้ว่ามีบางอย่างผิดปกติ
‎และเราต้องหาเธอ
‎เจสสิก้า เคนอยู่กับเพื่อนๆ กลุ่มละครเวที
‎หลังจากแยกตัวออกมาเธอก็หายตัวไป
‎(เจสสิก้า เคน อายุ 17 ปี)
‎เราเพิ่งเริ่มขี่ม้าตามหากัน
‎พวกเขาขอให้ผมลงไปตามหา ‎แถวจุดที่พบรถของเจสสิก้า เคน
‎และดูว่าเราจะหาจุดตั้งศูนย์บัญชาการได้ไหม
‎เป็นอีกหนึ่งการค้นหาครั้งใหญ่
‎พ่อแม่ผู้โศกเศร้า ‎บ็อบและเกย์ สมิทเธอร์เข้าร่วมการค้นหา
‎ฉันไม่มีวันลืมตอนที่ได้เจอพ่อของเจสสิก้าเลย
‎ฉันรู้ดีว่าเขาต้องเจอกับอะไร
‎แน่นอนว่าฉันหวังให้ผลลัพธ์มันต่างออกไป
‎ในปี 1997 ตอนที่เจสสิก้าหายตัวไป
‎พ่อฉันอยู่ที่ทิกิไอแลนด์
‎เธอเป็นเพื่อนสนิทของอดีตภรรยาพี่ชายฉัน
‎เธอเป็นเพื่อนสนิทกันเลย
‎ฉันเข้าร่วมกลุ่มค้นหา
‎เราจะใส่เสื้อกั๊กและถือไม้เท้า
‎พอลอร่า สมิทเธอร์หายตัวไป ‎ผมก็นอนไม่ค่อยหลับ
‎พอเจสสิก้า เคนหายตัวไป ‎ผมก็นอนไม่ค่อยหลับ
‎ผมนอนไม่ค่อยหลับมาตลอด 38 ปีมานี้
‎ไม่ว่าพวกเขาจะพยายามทำอะไร ‎ไม่ว่าตำรวจจะออกพื้นที่มากแค่ไหน
‎วันนี้ใจฉันแตกสลาย
‎จะมีคนต่อสายเข้ามา
‎การค้นหาเจสสิก้าจะดำเนินต่อไป
‎คุณจะอธิบายยังไง
‎มันมีคนหนึ่งในหมู่พวกเรา ‎ ไม่ก็เป็นสัตว์ เป็นปีศาจ
‎เราจะหยุดเขาได้ยังไง
‎แน่นอนว่าผมรู้สึกว่า
‎"พระเจ้า มันคือคนเดียวกัน ‎กับที่ทำร้ายสาวๆ ที่ถนนคาลเดอร์"
‎คือมันจะมีฆาตกรต่อเนื่องตั้งหลายคน ‎ในย่านเดียวได้ยังไงล่ะ
‎แล้วในหัวคุณก็จะคิดเรื่องบ้าๆ ไปต่างๆ นาๆ
‎วัยรุ่นจากทิกิไอแลนด์ ‎หายตัวไปตั้งแต่วันที่ 17 สิงหาคม
‎เมื่อในชุมชนคุณมีความสงสัยก่อตัวขึ้น
‎คุณจะเห็นว่าทุกคนพากันระแวงไปหมด
‎คอยสงสัยว่าใครคือฆาตกรตัวจริง
‎มันจะกัดกินคุณนะคะ
‎ฉันอยู่ในกลุ่มค้นหาเจสสิก้า เคนที่แจ็คบรู๊คพาร์ค
‎เธอเป็นเด็กสาว
‎ออกไปเที่ยวและกำลังจะกลับบ้าน
‎เห็นได้ชัดว่าเธออยู่คนเดียว
‎มันทำให้ฉันคิดถึง…
‎เรื่องที่เกิดกับแม่ฉัน
‎ทุกอย่างที่เขาทำกับเธอ
‎ฉันรู้ว่าแม่ก็แอบกลัว แต่เวลาเขาออกไป
‎เขาจะหายไปนานมาก
‎และแม่ก็จะยอมให้เขากลับมาเสมอ
‎มีครั้งนึงที่เขากลับมา
‎เนื้อตัวมีเลือดท่วมและก็มีมีดอยู่ด้วย
‎และเขาก็…
‎เขาบอกแม่ฉันว่า "ฉันทำแบบนั้นอีกแล้ว"
‎หลังจากเรื่องที่เกิดขึ้นกับเอลเลน บีสัน
‎และประวัติอาชญากรรมของเขา
‎และสิ่งที่เขาทำกับฉัน
‎ไม่รู้สิคะ
‎เราไม่รู้ว่าลอร่า สมิทเธอร์ ‎เจสสิก้า เคน และเคลลี่ ค็อกซ์
‎เกี่ยวข้องกับคดีฆาตกรรมถนนคาลเดอร์ไหม
‎แต่แน่นอนว่าเราก็พิจารณา ‎ว่ามันอาจเกี่ยวข้องกันจริงๆ
‎ถ้าเป็นคนร้ายคนเดียวกัน ‎ทำไมมันถึงเว้นช่วงไปนานจากปี 1991
‎ในตอนที่พบศพหญิงนิรนามรายที่สองมาจนปี 1997
‎ตอนนี้เขามีรูปแบบการลงมือที่ต่างไป
‎ไม่ได้เอาศพไปทิ้งในทุ่งแล้ว
‎(ศพลอร่า สมิทเธอร์)
‎เรามีคำถามมากกว่าคำตอบ
‎หลังจากลอร่าหายตัวไป
‎มีคนแจ้งเบาะแสเข้ามา ‎ที่กรมตำรวจเฟรนด์สวู้ดหลายพันสาย
‎พวกเขามีผู้ต้องสงสัยหลายคนให้สืบ
‎แต่ไม่มีอะไรจะเชื่อมโยงใคร ‎หรือตัดใครออกได้เลย
‎จากเหตุฆาตกรรมลอร่า สมิทเธอร์รายล่าสุด ‎และการค้นหาเจสสิก้า เคนที่ยังดำเนินอยู่
‎โรเบิร์ต เอเบลกำลังกังวล ‎ว่าตำรวจจะพยายามลากเขาไปพัวพันกับคดี
‎ตำรวจอ้างว่าเขายังเป็นผู้ต้องสงสัย ‎ในคดีฆาตกรรมสี่ศพในลีกซิตี้
‎ในชุมชนยังมีการซุบซิบกันเรื่องโรเบิร์ต เอเบล
‎จึงเข้าใจได้ที่ทิม มิลเลอร์ ‎จะคิดว่าโรเบิร์ต เอเบลเป็นฆาตกร
‎เรามีเหตุผลให้คิดว่า ‎"พระเจ้า มันอาจจะเกี่ยวข้องกันนะ"
‎ไม่มีใครพยายามพิสูจน์ ‎ว่าเอเบลคือฆาตกรได้เท่าทิมแล้ว
‎มันมีตึกเหล็กตรงนั้น
‎เขาอยากให้มีการขุดค้น ‎และขุดดินทั่วที่ดินของเอเบล
‎เขาอยากให้ตำรวจสอบปากคำเขาให้หนักขึ้น
‎ช่วง 17 เดือนที่เขาไม่รู้ว่าลอร่าอยู่ไหน ‎ฉีกหัวใจเขาแหลกเป็นชิ้นๆ
‎และการที่ได้รู้ว่า ‎มีครอบครัวอื่นต้องเผชิญเรื่องเดียวกัน
‎และรู้ว่าตำรวจมักจะไม่ลงมือทำหน้าที่
‎ที่จะตามหาคนหายหรือศพนั่น
‎เป็นเรื่องที่เขาทำใจยอมรับได้ยาก
‎เขาเลยออกไปลงมือเอง
‎ความคับข้องใจและความเศร้าโศกของเขา
‎แปรเปลี่ยนเป็นแรงแค้นต่อเอเบล
‎เขาเลยตัดสินใจว่าจะทรมานเอเบล ‎โทรหาเขา ทิ้งข้อความเสียงไว้
‎ฉันจัดคนที่จะไปลากตัวแกมา
‎เอาไปลาสเวกัส ‎และก็จะกระทืบแกไปตลอดทาง
‎ฆ่าแกทิ้งซะ
‎แล้วเอาศพไปทิ้งไว้ในเนินทราย
‎ทิมเชื่อว่าเขากำลังทำสิ่งที่ถูกต้อง
‎เอาละ ทำเครื่องหมาย…
‎ทำเครื่องหมายที่แนวรั้วตรงนั้น
‎ผมค้นบ้านหลังนั้นหลายครั้ง
‎คิดว่าตอนนี้อาจมีศพถูกฝังอยู่
‎เขาเอากองทัพอาสาสมัครมาขุดค้น
‎เรากำลังขุดร่อนดินทุกอณูครับ
‎เขายืมรถแบคโฮของคนอื่นมา
‎บางคนก็เอาฝูงสุนัขดมกลิ่นมาดมหากลิ่นศพ
‎พวกเขาปล่อยสุนัขดมไปทั่ว ‎แล้วพวกมันก็วิ่งมาพบกันที่จุดนึง
‎พวกมันเจอบางอย่างเข้า
‎ทุกคนก็เริ่มขุดกันรอบๆ บริเวณนั้น
‎แล้วก็พบกระเป๋าผู้หญิงกับเสื้อผ้าผู้หญิง
‎ทิมคิดว่ามันเป็นข้าวของของเหยื่อรายอื่น
‎แต่เขาพิสูจน์ไม่ได้ ไม่มีใครพิสูจน์ได้
‎สุดท้ายเอเบลก็หวาดกลัวและขวัญเสีย
‎เขาเลยยื่นขอคำสั่งคุ้มครอง ‎ไม่ให้ทิมเข้าใกล้เขาได้
‎(ผมขอยื่นคำร้องให้ตำรวจช่วยคุ้มครอง)
‎เอเบลใช้ชีวิตน่าสงสารอย่างนี้หลายปี
‎เขาเป็นคนที่ลีกซิตี้รังเกียจ
‎สุดท้ายเอเบลก็ทนไม่ไหว
‎เขาปิดกิจการสตาร์ดัสต์เทรลไรด์
‎และย้ายไปที่ฟาร์มของที่บ้าน ‎ในเคาน์ตีอื่นของเท็กซัส
‎เพื่อจะได้ออกจากลีกซิตี้ไป
‎ในฤดูร้อนปี 1997
‎ยังไม่มีการจับกุมใครในคดีถนนคาลเดอร์
‎และเราก็มีเหตุลักพาตัวหญิงสาวอีกสองคน
‎เคลลี่ ค็อกซ์และเจสสิก้า เคน
‎ฉันรู้ว่าต้องมีคนรู้อะไรบางอย่าง
‎ใครก็ตามที่รู้อะไรเรื่องเจสสิก้า ‎ช่วยทุเลาความเจ็บปวดนี้ให้เราที
‎และเหตุฆาตกรรมลอร่า สมิทเธอร์
‎เรากำลังรับมืออย่างดีที่สุดเท่าที่จะทำได้
‎ทุกหน่วยงานในพื้นที่ให้ความช่วยเหลือ ‎ไม่ได้ไม่พยายามนะครับ
‎กรมตำรวจฮิวสตันลงมาช่วย
‎ทุกคนก็เสนอตัวเข้ามาช่วยกัน ‎และก็ไม่คืบหน้าอะไรเลย
‎(พฤษภาคม 1997)
‎เว็บสเตอร์ เก้าหนึ่งหนึ่งค่ะ
‎ค่ะคุณผู้หญิง ‎พวกคุณต้องมาที่ร้านวาฟเฟิลเฮาส์นะคะ
‎มีคนเข้ามาบอกว่ามีคนถูกลักพาตัว
‎ออกข่าวทั่วเลยค่ะ
‎คืนนั้นมีผู้หญิงคนหนึ่งไปที่ร้านสะดวกซื้อ
‎มีผู้ชายยืนดูเธออยู่ตรงนั้น
‎เธอกลับไปขึ้นรถจะขับกลับบ้าน
‎พอขับไปสักพักรถก็เสีย
‎เธอจอดข้างทาง
‎ผู้ชายที่มาจากร้านสะดวกซื้อ ‎ก็เดินเข้ามาพร้อมยิ้มแล้วพูดว่า
‎"ยางคุณแบนน่ะ ให้ผมช่วยไหม"
‎แล้วก่อนที่เธอจะทันรู้ตัวเขาก็ยืนอยู่ข้างหลังเธอ
‎แล้วเอามีดจ่อคอเธออยู่
‎เขาบังคับให้เธอขึ้นรถกระบะเขา
‎แล้วเร่งเครื่องวิ่งไปตามถนนไอ-45
‎พวกเขาอยู่ที่วาฟเฟิลเฮาส์เหรอคะ
‎อยู่ตรงลานจอดรถค่ะ
‎ต้องเรียกรถพยาบาลให้เธอด้วย เธอเดินไม่ได้
‎พวกเขาพาตัวเธอออกมาจากกลางทางด่วน
‎ผู้หญิงชื่อว่าแซนดร้าค่ะ
‎สิ่งที่แซนดร้าทำ ‎คือจุดเปลี่ยนของการสืบสวนเลยค่ะ
‎ส่งคนไปที่เส้น 959 ถนนเวสต์นาซา
‎มีผู้หญิงกระโดดออกมาจากรถกระบะสีขาว
‎ไม่ทราบทะเบียน ‎เห็นครั้งล่าสุดกำลังมุ่งหน้าไปเส้น 45 ขึ้นเหนือ
‎(ฮิวสตัน)
‎คำบรรยายโดย นันทพร อนุชิตดัสกร